Styret

Medlemsorganisasjonene

Andre

 Steinkjer, 13.06.2024

**PROTOKKOLL FRA STYREMØTE I FFO TRØNDELAG 4/2024 – 11. JUNI 2024 KL. 1000 – 1300.**

Tilstede: Olav Malmo, Ingrid Hallan, Ronny W. Andreassen, Beate Moksnes, Anita Hammervik, Tone Bratseth og Margareth Berg.

Meld forfall: Stein Nervik og Per Ivar Myrbekk.

Sekretariatet: Ina Myran og Kari Frøseth Johansen

**SAKLISTE:**

**Beslutningssaker:**

67/2024 Godkjenning av innkalling og sakliste.

68/2024 Godkjenning av protokoll fra 19.04.2024.

69/2024 Kommune-FFO – nedleggelse av FFO Trondheim og FFO Oppdal

70/2024 FFO Trondheim – bevilget midler fra Trondheim kommune

71/2024 Helse og omsorgsloven kapittel 9, bruk av tvang og makt ovenfor enkelte personer med psykisk utviklingshemming – webinar

72/2024 Felles modell for innføring og nettverk innen e-helse.

73/2024 Hvordan skal vi sammen lage et Ski-VM for alle?

74/2024 Helse Nord-Trøndelag – brukerrepresentant

75/2024 St.Olavs hospital – brukerrepresentant

76/2024 Bruker og Etat møtes

77/2024 En skole for alle

78/2024 Utskrift fra bankkonto april og mai 2024 samt en diskusjon om plassering av midler.

79/2024 Tjenestekjøpsavtale med FFO Nasjonalt

**Diskusjonssaker:**

80/2024 Utbetaling av styrehonorar.

**Orienteringssaker:**

81/2024 FFOs kampanje – universell utforming

82/2024 Innspill til Handlingsplan for barn og unges fritid i Trøndelag

83/2024 Nettverkssamling for koordinerende enheter og samarbeidspartnere – Helhetlig samhandling og sårbare overganger.

84/2024 ABC – Hodebra – Frivillighetsnettverket i Trøndelag.

85/2024 Arbeidsverksted for ny Eldreplan i Trondheim kommune.

86/2024 Møte med lederne i fylkes-FFO

87/2024 Ansatte samling 3. – 4. juni 2024

88/2024 Eventuelt.

**SAKLISTE:**

**Beslutningssaker:**

**67/2024 Godkjenning av innkalling og sakliste.**

Vedtak: Innkalling og sakliste godkjennes.

**68/2024 Godkjenning av protokoll fra 19.04.2024.**

Vedtak: Protokoll fra 19.04.2024 godkjennes.

**69/2024 Kommune-FFO – nedleggelse av FFO Trondheim og FFO Oppdal**

 Utdrag fra FFO Trondheims protokoll:

SAK 32/24 – FORSLAG TIL NEDLEGGELSE AV TRONDHEIM FFO

Styret diskuterte hvordan vi skulle presentere styrets vedtak 28/24 til Årsmøtet. Kari Frøseth- ble spurt til råds og informerte hvordan dette måtte gjøres formelt riktig.

Saken vil etter dette vedtaket, både styrets forslag til vedtak, og utfallet av årsmøtets avstemming – bli overført til fylkes styret, som igjen vil ta saken videre til hovedstyret.

Forslag: FFO Trondheims sittende styre fremmer forslag til nedleggelse, på bakgrunn av at det ikke finnes organisatorisk grunnlag for å fortsette Kommune FFO i Trondheim på nåværende tidspunkt. Dette vil bli fremmet som en Orienterings sak på Årsmøtet. – Enstemmig Vedtatt.

Vedtaket vil så bli over sendt til fylkesstyret FFO Trøndelag, og etter eventuell godkjenning av hovedstyret i FFO sentralt, vil FFO Trondheim bli godkjent nedlagt. Det er ikke organisatorisk grunnlag for opprettholdelse av FFO Trondheim, det viser de siste års manglende engasjement fra medlems organisasjonene.

 FFO Oppdal

På FFO Oppdal har på sitt årsmøte vedtatt at de ønsker å legge ned FFO Oppdal pga at det ikke er organisatorisk grunnlag for drift av FFO Oppdal lengre.

FFO Trøndelag har sendt begge disse sakene til FFOs hovedstyret og bedt om godkjenning på nedleggelse av FFO Trondheim og FFO Oppdal.

Hovedstyre har sitt møte 6. juni 2024 vedtatt at de stiller seg bak forslaget om å legge ned FFO Trondheim og FFO Oppdal.

Vedtak: FFO Trondheim og FFO Oppdal legges ned. Midlene overføres på egne høyrente konti i 3 år.

 FFO Trøndelag må få orden i regnskapet til FFO Trondheim. Fylkes-FFO må få overført regnskapet til FFO Trondheim fra regnskapsfører slik at vi får en oversikt over situasjonen. FFO Trøndelag tar også en kontakt opp mot Helse Midt-Norge for å høre om alle rapporter er avlevert de, slik at dette er i orden opp mot Helse Midt-Norge.

**70/2024 FFO Trondheim – bevilget midler fra Trondheim kommune.**

FFO Trondheim har i 2024 søkt om penger til en busstur fra Trondheim til Stiklestad der det er ment at det skal fortelles om slaget på Stiklestad for deltakerne på bussturen. Til dette har de fått kr. 5000 fra Trondheim kommune.

Hva ønsker FFO Trøndelag at vi skal gjøre med disse midlene?

Vedtak: FFO Trøndelag søker Trondheim kommune om omdisponering av midlene. Er ikke dette mulig, gir vi avkall på midlene.

**71/2024 Helse og omsorgsloven kapittel 9, bruk av tvang og makt ovenfor enkelte personer med psykisk utviklingshemming – webinar**

 På bakgrunn av erfaringer gjennom innsyn og fra dialog med kommunene, tilbyr Statsforvalteren i samarbeid med Habiliteringstjenestene følgende kompetanseheving innen kapittel 9 Helse og omsorgsloven.

 Webinaret er i utgangspunktet rettet mot ansatte i tjenestene for psykisk utviklingshemmede i Trøndelag. Det avholdes 24. september kl. 1100 – 1200.

Vedtak: Tone Bratseth, Beate Moksnes og Margareth Berg deltar for FFO Trøndelag.

**72/2024 Felles modell for innføring og nettverk innen e-helse.**

 KS e-helse arrangere webinar om felles modell for innføring og nettverk innen e-helse.

 KS har satt i gang fagwebinarer for å nå ut til alle kommuner og fylkeskommuner om temaer knyttet til e-helseområdet som berører kommunal sektor, inklusive legemiddelområdet, digitale samhandlinger, innbyggertjenester, velferdsteknologi og digitale hjemme oppfølging.

KS ønsker med webinarene og bidra til beslutningstakere og fagansvarlige i kommunene får større innblikk i hva som skjer på e-helsefeltet slik at kommunene lettere kan ta tak i e-helseløsninger for bedre tjenester til innbyggerne.

 Fagseminaret er 19. juni kl 0815 – 0900

.

Vedtak: Tone Bratseth, Beate Moksnes og Margareth Berg deltar for FFO Trøndelag.

**73/2024 Hvordan skal vi sammen lage et Ski-VM for alle?**

 Trondheim kommune inviterte til frivillighetsforum 28. mai 2024, der temaet var følgende: Hvordan kan vi sammen lage et Ski-VM for alle med påmeldingsfrist 24. mai. 24

 FFO Trøndelag meldte på Anita Hammervik den 24. mai, men fikk tilbakemelding på at samlingen var fulltegnet. FFO Trøndelag sendte da en mail der vi syntes det var beklagelig at ikke vi fikk plass. I ettertid har FFO Trøndelag fått henvendelse fra frivillighet ansvarlig for VM og prosjektleder for tilgjengelighet der vi ble invitert til ett møte vedr. tilrettelegging Ski-VM 2025 i Granåsen.

 Paraidretten skal også delta i mesterskapet, noe som er en styrke for alle og styrke tilgjengelighet.

 FFO Trøndelag hadde et møte med prosjektleder for tilgjengelighet 10.06.2024 der Tone Bratseth, Anita Hammervik og Kari Frøseth Johansen deltok.

 Innspill på dette fra FFO Trøndelag var blant annet:

 Transport og skyttelbuss

 Ledsagerbevisordningen

 Tilrettelagte plasser også for andre enn rullestolbrukere

 Fast-track

 Eget info.sted/ telefonnr. osv. for personer med nedsatt funksjonsevne

 Fysisk billettsalg

 Skrivetolkning/tegnspråktolking/Teleslynge

 Inkluderende arena

 Det skal også sendes inn søknad til DAM – arbeidet med brukerhåndbok og veileder for vinterarrangement tilgjengelig for alle.

Vedtak: Tas til orientering og FFO Trøndelag vil bli invitert til ett nytt møte like etter sommerferier er avviklet.

**74/2024 Helse Nord-Trøndelag – brukerrepresentant**

 Helse Nord-Trøndelag ber om Brukerrepresentant til Hjertekurs ved Sykehuset Namsos.

Helse Nord-Trøndelag ber om Brukerrepresentant til Etablering av ambulerende APSD-team et prosjekt i regi av alderspsykiatrien, Levanger.

Vedtak: FFO Trøndelag foreslår Jan Arve Homstad etter forslag fra LHL Trøndelag til Hjertekurs ved Sykehuset Namsos.

 FFO Trøndelag foreslår Heidi Wang fra Parkinsonforbundet til brukerrepresentant for etablering av ambulerende APSD-team i regi av alderspsykiatrien.

**75/2024 St.Olavs hospital – brukerrepresentant**

 St.Olavs hospital ber om forslag på representant som skal være med å utvikle nytt lærings- og mestringskurs for pasienter og pårørende for pasienter med lungefibrose.

Vedtak: FFO Trøndelag foreslår Per Morten Jæger Vaagan etter forslag fra LHL nasjonalt. Han er bosatt i Åmot kommune, men vil delta digitalt. Det var vanskelig å få tak i brukerrepresentant med disse utfordringene fra Trøndelag. St.Olavs hospital er forespurt om dette var evt. akseptabelt for de og det har de svart positivt på.

**76/2024 Bruker og Etat møtes**

 Da er invitasjonen for Bruker og Etat møtes 2024 klart.

 Dette er ett samarbeid FFO Trøndelag har med Statsforvalteren i Trøndelag, NAV Trøndelag, Helse Nord-Trøndelag og Trøndelag fylkeskommune.

 Konferansen arrangeres 18. september 2024 ved Scandic Stiklestad – Stiklestad Nasjonale kultursenter.

Årets tema er Fremtidens velferdstjenester – løser vi sammen.

Invitasjon sendt ut til våre medlemsorganisasjoner.

Vedtak: Ingrid Hallan, Tone Bratseth, Margareth Berg og Anita Hammervik deltar på konferansen for FFO Trøndelag. Sekretariatet forespør Per Ivar Myrbekk og Stein Nervik om de ønsker å delta. Olav Malmo og Ronny Andreassen deltar via brukerrepresentantroller de innehar.

**77/2024 En skole for alle**.

En skole for alle er en dagskonferanse som i år har hovedfokus på elever som strever med skolehverdagen og kunstig intelligens. Dette er et samarbeidsprosjekt mellom FFO Trøndelag, Statped Midt-Norge, Helse Nord-Trøndelag og Verdal videregående. I år arrangeres konferansen 24. oktober ved Verdal videregående skole. Målgruppe for konferansen er ansatte i grunnskole, videregående skole, høgskole, voksenopplæring, NAV, helsevesenet, PP-tjenesten, organisasjoner, kommuner, fylkeskommuner og foreldre/pårørende.

Konferansen arrangeres 24. oktober 2024 ved Verdal videregående skole. Invitasjonen sendt ut til våre medlemsorganisasjoner.

Vedtak: Per Ivar Myrbekk, Beate Moksnes, Anita Hammervik og Margareth Berg deltar for FFO Trøndelag.

**78/2024 Utskrift fra bankkonto april og mai 2024 samt en diskusjon om plassering av midler.**

 Utskrift fra bankkonto april og mai 2024 blir framlagt styre på styremøtet.

 FFO Trøndelag er så heldig å ha midler på bok, hvordan skal vi plassere de fremover? Styret bes ta en diskusjon etter innspill fra årsmøte i 2024.

Vedtak: Kontoutskrift fra april og mai 2024 godkjent og tas til orientering.

 Sekretariatet går i dialog med vår nåværende bank om å få høyere rente på egenkapital.

**79/2024 Tjenestekjøpsavtale med FFO Nasjonalt.**

 FFO Nasjonalt skal fornye tjenestekjøpsavtalen med fylkes-FFOene.

 Avtalen gjennomgått på styremøte. Avtalen blir signert elektronisk av fylkesleder.

Vedtak: FFO Trøndelag gjennomgikk avtalen og godkjente at styreleder signerer denne digitalt.

**Diskusjonssaker:**

**80/2024 Utbetaling av møtehonorar.**

 Saken er ønsket tatt opp av ett styremedlem. Spørsmålet er om møte honoraret kan utbetales til en organisasjon istedenfor til vedkommende direkte. Dette med tanke på inntektsmessige årsaker, da vedkommende har flere brukermedvirkningsarenaer, som man får utbetalt honorar for.

Vedtak: FFO Trøndelag fastholder at møtegodtgjørelse utbetales til det enkelte styremedlem. Styremedlemmer kan selv avstå fra utbetaling av møtehonorar, hvis det er ønskelig.

**Orienteringssaker:**

**81/2024 FFOs kampanje – universell utforming.**

 Dette er en kampanje som skal vare hele året – sekretariatet vil gjerne motta flere bilder fra styret som vi kan publisere på facebook / instagram og sendes til FFO sentralt sin nettside.

Vedtak: Oppfordre styret til å sende inn bilder til FFO Trøndelag slik at vi kan publisere disse under 404 kampanjen. FFOs sekretariat sjekker ut med FFO Nasjonalt om hvordan blir disse bildene videre publisert, hvor kan man få se bildene som er sendt inn via kampanjen?

**82/2024 Innspill til Handlingsplan for barn og unges fritid i Trøndelag.**

 FFO Trøndelag sendte inn innspill til Handlingsplan for barn og unges fritid i Trøndelag.

 FFO Trøndelag ga høringsinnspill, ført i pennen av styremedlem Per Ivar Myrbekk. Sekretariatet tilføyde ett lite avsnitt om CRPD.

Vedtak: Tas til orientering

**83/2024 Nettverkssamling for koordinerende enheter og samarbeidspartnere – Helhetlig samhandling og sårbare overganger.**

 Helsefellsskapet i Nordre del av Trøndelag og Statsforvalteren i Trøndelag arrangere denne nettverkssamlingen. Utsendt også til våre medlemsorganisasjoner.

 Her deltok Ronny Andreassen og Beate Moksnes som hadde brukerinnlegg samt Kari Frøseth Johansen og Ina Myran fra sekretariatet.

Vedtak: Tas til orientering.

**84/2024 ABC – Hodebra – Frivillighetsnettverket i Trøndelag.**

 Organisasjonene og frivillighetssentralene som har vært med i arbeid med ABC frem til nå, har blitt invitert til å bli med i nettverksarbeid for å videreutvikle satsningen gjennom:

 Digitale nettverksmøter

 Verksteder, ABC i praksis

 Kampanjetiltak

 Første tiltak: Digitalt nettverksmøte 21. mai 2024 – Her deltok Ronny Andreassen fra FFO Trøndelag. Ronny orienterer på styremøtet.

 18. juni er det en fysisk samling i Trondheim.

Vedtak: FFO Trøndelag følger opp ABC videre da vi er medlem av Folkehelsealliansen i Trøndelag.

På samlingen 18. juni som skal være i Trondheim deltar Ronny Andreassen, Margareth Berg og Ina Myran fra FFO Trøndelag.

**85/2024 Arbeidsverksted for ny Eldreplan i Trondheim kommune.**

 Trondheim kommune er i gang med revidering av Eldreplan for perioden fra 2025 til 2028, og ønsker innspill. Hva skal til for å ha et godt seniorliv i Trondheim? Hva skal innbyggere selv ta ansvar for og hva er kommunes rolle?

Vedtak: Ingen fra FFO Trøndelag deltok på denne samlingen.

**86/2024 Møte med lederne i fylkes-FFO**

 FFO Nasjonalt har avholdt møte med fylkeslederne i fylkene på teams.

 Følgende sto blant annet på agendaen:

 Ny Strategi

 Oppgave-pyramiden

 Tjenestekjøpsavtalen

 Kampanjene

Vedtak: Tas til orientering.

**872024 Ansatte samling 3. – 4. juni 2024.**

 Sekretariatet ved Ina Myran og Kari Frøseth Johansen deltok på ansatte samling i Oslo 3. – 4. juni 2024.

 Tema var blant annet:

 Psykologisk trygghet på arbeidsplassen.

 Strategi

 Prioriteringspyramiden

 Work shop og kreativ dugnad for aksjonssak for 2025.

**88/2024 Eventuelt.**

1. **Ungdomsråd ved St.Olavs hospital.**

FFO Trøndelag har nok engang prøvd å få forslag på representanter til ungdomsråd ved St.Olavs hospital.

Vedtak: FFO Trøndelag foreslår følgende representanter inn i nytt ungdomsråd ved St.Olavs hospital:

Malin Ramstad, CP foreningen i Trøndelag

Sigrid Mellingsæter, Foreningen for hjertesykebarn

May-Jorunn Rødsjø, Fibromyalgi

1. **Diskriminering av hørselshemmede.**

Ett medlem i HLF har sendt inn sak til Likestillings- og diskrimineringsombudet (LDO) på at vedkommende blir diskriminert i egen kommune pga. at ikke kommunen tilrettelegger for hørselshemmede i kommunen. Nå pålegges kommunen og legge inn teleslynge ved offentlige bygg. Hvis ikke kommunen går til anskaffelse av dette innen 15. juni så vil di få en bot på kr. 3000 pr. dag utover denne datoen. Dette gjelder en kommune i søndre del av Trøndelag.

Vedtak: Saken tas til orientering. Styret har en forventning om at dette skaper presedens for andre kommer.

1. **Bekymringsmelding til Statsforvalteren ang. bruk av assistenter på en skole i Trøndelag for barn med funksjonshemming.**

Dette er en sak unntatt offentlighet.

Vedtak: FFO Trøndelag må undersøke saken nærmere. Dette er en sak som også FFO Trøndelag må be om råd og veiledning fra FFO Nasjonalt i.

1. **Pasientreiser.**

Pasientreiser dekker ikke reiseutgifter så lenge det er reise innenfor sone 1. Pasientreiser følger den nasjonale veilederen for pasientreiser, og der står det at man skal gå etter sone inndelingen til fylkeskommunen.

Dette har også vært oppe i Brukerutvalget i Helse Nord-Trøndelag, og dette er dessverre ikke noe vi kan få endring på.

Vedtak: Saken tas til orientering.

1. **Barnevernssaker – representere FFO Trøndelag.**

Ett styremedlem lurte på om man kan representere FFO i barnevernssak.

Vedtak: Som tillitsvalgt FFO Trøndelag kan man ikke stille i barnevernssaker som representant for organisasjonen.

1. **Dårlig kunnskap om Autisme i kommunene.**

Styrerepresentant har oppdaget at det er svært dårlig kunnskap om Autisme i enkelte kommuner i Trøndelag.

Vedtak: Styrerepresentanten lager/utformer en sak på dette til neste styremøte.